Team Fortress 2 - Pelitiedot - Gaming.fi\nKehittäjä: Valve Corporation\nJulkaisija: Steam, Electronic Arts\nJulkaistu: 18. lokakuuta 2007\nTeam Fortress 2 on rutkasti myöhästellyt grafiikaltaan animaatiomainen ja hupaisa Valven kehittämä moninpeli. Peliä on kehitelty jo vuonna 1998, mutta sen julkaisu siirtyi ja siirtyi ja peli ehti käydä läpi monenlaisia vaiheita sekä muuttua radikaalisti. Peli on uhannut jäädä vaporwareksi, mutta lopulta oikea suunta löytyi ja vuonna 2006 kesällä pidetyssä lehdistötilaisuudessa kerrottiin pelin saapuvan Orange Boxin kylkiäisenä.\nAlla olevista kuvista näkee, kuinka TF2 on vuosikymmenen aikana kokenut muutoksia alkuperäiseen peliin nähden.\n9 erilaista hahmoluokkaa + avattavia varusteita\nJo yli 20 taistelukenttää + pelaajien tekemiä satoja muita kenttiä\nAnimaatiomainen tyyli ja grafiikka\nAntaa monia eri vaihtoehtoja tehtävien saavuttamiseen\nErilaisia pelimuotoja: Control Point (CP), Capture the Flag (CTF) Payload (PL) ja Arena\nMetacritic - Yhteenvedottuja arvosteluja\nTF2 Official Blog - Viralliset TF2-uutiset\nSteam Forum: TF2 - Virallinen Steam-foorumi\nTF2 Wiki - TF2:n wiki-tietosivu\nTF2Maps.net - TF2-karttojen yhteisösivu\nFPS Banana: TF2 - Sekalaista\nGameSprays.com - Spray-maalauksia\nSivustolla on oma Steam-group, joka tiedottaa mm. TF2-uutisista.\nHahmoluokat eroavat hyvin merkittävästi toisistaan. Joillakin hahmoilla on pääaseen lisäksi käytössään jokin ampuma-ase, kuten haulikko tai pistooli. Jokaisella hahmolla on käytössään myös jokin lähitaisteluase.\nAlla olevat hahmoluokat jaetaan kolmeen käytännölliseen pääryhmään, mutta niitä voidaan käyttää myös muihin tarkoituksiin.\nPC-versiossa vaihdettavia aseita ja varusteita on saatavilla kaikille hahmoluokille. Kaikki tavalliset vaihtovarusteet ovat saatavilla satunnaisesti pelin aikana ja osa myös Milestone-saavutuksien avulla. Hatut ilmaantuvat myös satunnaisesti, mutta paljon harvemmin.\nTiedustelija on nuori baseball-pelaaja, joka pitää nopeimmat bileet kentillä. Scout valtaa myös komentopisteitä muita luokkia nopeammin ja kykenee tuplahyppyihin, mutta vastapainona hahmo on kestävyydeltään yksi heikoimmista. Hahmon Scatter Gun on normaaleja haulikkoja tehokkaampi, mutta kantomatka on lyhyempi.\nScatter Gun (6/32)\nThe Force-A-Nature (2/32) - Ase lyö osuessaan vihollisia taaksepäin ja kykenee jopa antamaan Scoutille lisävoimaa päästä yläilmoihin.\nThe Sandman - Tällä pesäpallomailalla voi pallojen avulla lyödä vihollisilta taju hetkeksi kankaalle. Mitä kauempaa lyö, sitä kauemmin uhri on pökerryksissä. Tosin mailan ollessa käytössä kokonaisterveys on 95 125:n sijasta.\nEnergy Drink - Antaa kyvyn väistelemään luoteja, jolloin Scoutin ei ole mahdollista ampua. Tämän tilan jälkeen juokseminen on mahdotonta muutaman sekunnin ajan.\nScoutin on pysyttävä liikkeellä aina vihollisten ollessa lähettyvillä. Scatter Gunilla ei pärjää ampumalla liian kaukaa, mutta ei myöskään liian läheltä vähäisen terveyspisteiden vuoksi.\nScoutilla on usein helppoa päihittää Medicit kentällä, ja samalla saisi vastustajien parannustuki toistaiseksi pois. Myös Demo tai Sniper ovat läheltä helppo saada.\nSotilas on kentän perushahmo, joka puhuu ja käyttäytyy tietty sotilastyyliin. Olkapäällään hahmolla on raketinheitin, jolla pidetään kentän sinkosota käynnissä. Sinkoa voidaan käyttää myös rakettihyppyihin.\nThe Equalizer - Lapion korvaava hakku, joka on erinomainen kapistus jatkuvasti häviäville pelaajille. Tämä melee ase on sitä nopeampi ja tehokkaampi, mitä huonomassa hapessa ollaan. Viimeisillä HP:lla ollaan jo kuin itse Kuolema.\nThe Direct Hit - Tämän aseen raketti aiheuttaa 70% pienemmän räjähdyksen normaaliin verrattuna, mutta kulkee 80% nopeampana ja 25% tuhoisampana. Ilmassa olevan kohteen ampuminen tarkoittaa mini-crit-iskua.\nThe Buff Banner - Haulikon korvaava apuväline. Jos on kyllästynyt olemaan tiimisi kantava voima, tämän avulla muiden motivoiminen on hiukan helpompaa. Aiheutetun vahingon myötä täyttyy rage-mittari, joka täytenä antaa töräyttää sotakutsu ilmoille. Seuraavan 14 sekunnin ajan jokainen tiimikaveri, joka häärii ympärillä, tekee mini-crittejä.\nThe Gunboats - Saapaspari, joka vähentää merkittävästi rakettihypyn aiheuttamaa vahinkoa.\nRaketinheitin aiheuttaa paljon vahinkoa osuessaan vihollisten jalkoihin.\nKäyttää liekinheitintä lähitaisteluihin, joiden avulla voidaan antaa vihollisten palaa kuolemaan. Erinomainen käyttökohde esimerkiksi nurkkien väijymiseen, mutta kantomatka on lyhyt. Liekinheittimessä on uutuutena myös paineilmapumppu, jonka avulla voidaan vaikkapa suunnata vihollisten ampumia raketteja takaisin. Pitempiä matkoja varten Pyrolla on mukana haulikko. Pyron puheista ei saa paljon mitään selvää, joten sen persoona näkyy ainoastaan liikkumisellaan.\nFlare Gun (valopistooli) - Ensimmäinen avattava varuste, joka korvaa haulikon. Tällä pystyy sytyttämään muita etäältä, mutta vaatii tarkkaa osumista maaliin. Erityisen kätevä vaikkapa sniperin tai insinöörin suunnitelmien hävitykseen, nämä classit kun työskentelevät usein etäältä.\nThe Backburner - Tämä liekinheitin on suunniteltu erityisesti vastustajien väijymiseen. Tämä poistaa paineilmapumpun, mutta takaa kipeitä critic-iskuja vastustajien selkään.\nThe Axtinguisher (sammutuskirves) - Kirves, joka tuottaa puolet vähemmän vahinkoa normaaliin verrattuna. Toisaalta antaa lupaavia critic-iskuja, jos sillä hakataan palavia vihollisia. Kätevä vaikkapa Flare Gunin kanssa.\nNormaalissa liekinheittimessä on paineilmapumppu, jonka avulla voidaan kääntää vihollisten ampumien rakettien ja pommien suuntaa. Lisäksi tällä voi puhaltaa vihollisia pois ja sammuttaa omat syttyneet tiimiläiset tulipalosta.\nTämä skotlantilainen hahmo ei ole välttämättä hyvä kentän tulituki, mutta sen sijaan tällä voi aiheuttaa ylivoimaisia puolustuksia, antaa sentryille kyytiä ja paljon muuta. Demo käyttää kranaatinheittimiä, joiden räjähteet räjähtävät kuin parin päästä, myös heti osuessaan viholliseen. Demolla on myös tahmapommeja, joita voidaan laukaista halutulla hetkellä C4-räjähteiden tapaan. Niitä voidaan käyttää myös todella korkeisiin tai pitkiin hyppyihin.\nThe Chargin' Targe - Tämä kilpi korvaa tahmapommiaseen, ja on hyvä yhdistelmä Eyelander-miekan kanssa. Kilpi antaa tulituksilta yli 50% suojan ja räjähdyksiltä yli 65%. Toissijaisena toimintona on syöksyä L4D2:n Chargerin tavoin kilven kanssa, jopa nopeammin kuin Scout. Tämä myös tehostaa lähitaisteluasetta; normaalilta välimatkalta tehty syöksy aiheuttaa mini-crit-osumia, pitkältä tehty täydellisiä crittejä.\nThe Eyelander - Lähitaisteluaseena toimiva pitkän kantomatkan miekka, joka pudottaa demomanin HP-arvoa, mutta lisää jokaisesta taposta terveyden lisäksi nopeutta neljään kertaan asti. Kilpeä lukuun ottamatta ei aiheuta crit-osumia.\nThe Scottish Resistance - Tällä normaalin tahmapommiaseen korvikkeella muunnetaan hyökkäysvoimaa puolustukseksi asettamalla tuplasti enemmän sticky bombeja ja tuhoamalla vastustajan pommeja. Eikä tässä vielä kaikki, sillä aseella pystyy hallitsemaan mitkä pommit räjäyttää. Päätät katseellasi, minkä pommiryppään posautat - ja milloin. Nyt pystyt valvomaan ja asettamaan ansoja useammille alueille yhtä aikaa. Scottish Resistancellakin on silti heikkoutensa, sillä se ei sovellu ilmasta ammuskeluun tai lähitaisteluun hitaamman valmistusaikansa (0.4s) takia.\nVoit räjäyttää ampumasi tahmapommit painamalla hiiren oikeaa näppäintä, vaikka sinulla on mikä tahansa varuste kädessä sillä hetkellä.\nTahmapommeja voi ladata ja ampua kauemmaksi pitämällä hiiren painike pohjassa. Ammusmäärän alapuolella oleva palkki alkaa latauksen aikana täyttyä.\nHeavy on kentän kovis. 150-kiloinen mini-gun aiheuttaa kentälle paljon joukkotuhoa, jolla voidaan luoda raskasta puolustusta tai lähestyä vihollisten etulinjoja. Heavy on pelin kestävin hahmoluokka, mutta myös kaikkein hitain.\nSandvich (voileipä) - Heavyn ensimmäinen avattava ase, joka korvaa haulikon. Tämän 120 terveyspistettä palauttavan välipalan avulla on helpompi kestää taisteluissa jolloin ei tarvitse haavoittuneena hakea terveyspaketteja. Haukkauksia voi ottaa rajattomasti.\nNatascha - Sasha-mini-gunin korvaava Natascha hidastaa vihollisten liikkumista välittömästi, joka vaikeuttaa vihollisia lähtemään suojaan. Toisaalta, tämä tekee neljäsosan vähemmän vahinkoa Sashaan verrattuna jolloin vihollisten viimeistelyyn tarvitsee ampua enemmän. Kätevä vaikkapa Scoutteja ja Medicejä kohtaan, mutta ei varsinaiseen kentän tappohallintaan.\nK.G.B. - The Killing Gloves of Boxing -hansikkaat ovat Heavyn kolmas avattava varuste. Joka kerta kun Heavy tappaa hansikkailla, tilanne takaa lupaavat critic-iskut viideksi sekunniksi. Tämän varustuksen avulla voidaan nyrkkeilyottelun jälkeen tappaa helposti muita kauempana olevia vihollisia muillakin aseilla. Toisaalta, Heavyn hidas liike ja K.G.B.:n heilahtava nopeus voivat käydä riskinalttiiksi.\nMini-gunin lisäksi Heavyn korvaamaton apulainen on Medic, joka rakentaa kentälle voimakkaan taisteluparin.\nEngineer texasilainen hahmo ja rakentaa vartiotykkejä, apulaitteita ja teleportteja. Engineer voi myös korjata niitä saamistaan vahingoistaan ja päivittää vartiotykkejä lisäämällä minuguneja ja raketinlaukaisuja. Ammuslaatikoista, apulaitteista ja pudonneista aseista Engineer saa metallia rakentamiseen.\nVoit nopeuttaa laitteiden tekoa hakkaamalla sitä jakoavaimella mikäli aikaa siihen riittää.\nTämä saksalainen hahmo on suuri avustus voittamattomille hyökkäyksille sekä joka otteen puolustuksillekin. Medic voi parannuksen yhteydessä pitää potilaan terveyttä 150% asti. Samalla voidaan täyttää ylilatauksia, jolloin tiimikaverista ja Medicistä saadaan hetkeksi voittamattomia. Medicillä palautuu hitaasti myös itselleen menetettyjä terveyspisteitä. Medic on aseistettu ruiskupistoolilla ja luusahalla.\nThe Blutsaugher - Ruiskupistooli, jolla voidaan pölliä helaa ampumalla vihollisia. Heikkoutena tästä ei lähde critic-iskuja.\nThe Kritzkrieg - Medigun, jonka ylilatauksen täytyttyä vaihtaa 10 sekunnin kuolemattomuuden 10 sekunnin täyden mahdollisuuden critic-iskuille.\nThe Übersaw - Korvaa normaalin luusahan. Yhdellä iskulla viholliseen ylilataus nousee 25%, mutta iskunopeus on 20% hitaampi.\nParantaessasi tiimipelaajaa sinun ei tarvitse pitää hiiren nappia koko ajan alhaalla. Voit vaihtaa parannusaktivoinnin pelkkään klikkaukseen pelivalikon kautta. Moninpeli > Lisäasetukset > Medigun continues...\nJos kentällä on oman tiimin Heavy, pysyttele usein tämän lähellä. Tämä suojelee sinuakin monilta vaaroilta ja samalla voit antaa ajoittain healthia muiden tiimisi jäsenille.\nTarkkuuskiväärin avulla voidaan aiheuttaa kriittisiä osumia, kun tähdätään päähän. Lähitaisteluja varten Sniper kantaa konepistoolia. Tarkka-ampuja on australialainen hahmo.\nThe Huntsman - Tällä ammutut osuneet laukaisut ripustavat epäonnekkaat vastustajat seinille. Pääosumat aiheuttavat crittejä ja voimakkaita lävistyksiä varten nuolet ladataan jousipyssyyn sekunnissa.\nJarate - Kun roiskit tätä vihollisiin, he ovat alttiita saamaan 35% enemmän vahinkoa jonkin aikaa. Jaratea voi käyttää myös vihollisen nopeaan hävittämiseen tiimityöllä. Veteen hyppääminen puhdistaa likaiset vaatteet. Korvaa SMG:n.\nThe Razorback - Kilpi antaa selkäänpuukotuksen jälkeen 10,000 voltin sähköiskun, jonka jälkeen kilpi luhistuu ja puukon käyttäjä joutuu odottamaan hetken teräaseensa jäähtymistä. Kilpi korvaa SMG:n.\nEnnen tarkkuuskiväärillä ampumista odota, että tähtäimen oikealla puolella oleva vakauttajamittari menee täyteen. Piiloudu vakauttajan täyttyessä vaikka kulman tai esineen taakse.\nLasertähtäimesi voidaan nähdä kentällä, jolloin vastustajat voivat pyrkiä välttämään sinua. Piilota lasertähtäimesi johonkin säilyttäen näkökenttäsi, kunnes tulee hyvä tilaisuus ampua. Toisaalta, osumisen toivossa sinun ei parane liikutella tähtäintä juuri ennen ampumista.\nTämä sätkää polttava ranskalais-italialainen mies kykenee naamioutumaan mihin tahansa vihollisen hahmoluokkaan, verhoutua näkymättömäksi ja tuhota vihollisten laitteita tyhjentäjällä jolloin vastustajien puolustus voi heikentyä arvaamattomasti. Spy pystyy tappamaan vihollisen heti puukottamalla selkään, mutta menettää puukottaessaan tai ampuessaan valeasunsa. Revolveri on pelin vahvin käsiase, ja Spyn ainoa ampuma-ase.\nThe Ambassador - Tämä kanuunamainen ase aiheuttaa pääosumasta paljon vahinkoa vaikka kantomatka olisi pitkä. Jäähtymisen vuoksi tulinopeus on hitaampi.\nDead Ringer - Tämän taskukellon avulla käyttäjä pystyy valehtelemaan vihollisille räsynukella olevansa kuollut yhden osuman jälkeen jolloin "oikea" Spy muuttuu näkymättömäksi kahdeksaksi sekunniksi.\nCloak and Dagger - Kello uusii energiaa niin, että se jopa tarjoaa rajatonta näkymättömyyttä käyttäjän pysyessä paikallaan. Näkymättömän käyttäjän liikkuessa kellosta kuluu energiaa eikä ammuksia poimimalla saa sitä kerättyä.\nOta nopea aseenvaihtotoiminto käyttöön pelivalikon kautta Näppäimistö > Lisäasetukset, jotta pystyt nopeammin vaihtamaan varusteita. Harjoittele nopeaa varusteiden vaihtoa, jotta pystyt esimerkiksi antamaan Engineerille ja vartiotykille yhtäaikaista kyytiä.\nJos naamioutuneena aavistat vihollispyron tulevan sinua kohti, lähde karkuun äläkä ohita sitä läheltä. Harhauta näkymättömänä menemällä haaroittuvasta tiestä eri suuntaan. Jos lähettyvillä ei ole muita vihollisia, voit riisua naamiosi ja ampua sitä samalla. Pyrot ovat ikäviä, kun joutuu niiden reviirille.\nHarkitse, mihin naamioudut!Nopeat sherlockit aavistavat helposti hitaan Scoutin, koska Spy ei kykene juoksemaan yhtä nopeasti.\nHeavyksi naamioutuneena on yhtä hidasta toimia kuin oikealla Heavyllä, joten vikkelät puukkotapot voivat olla hankalia.\nVoit teleportata myös vihollisten teleporttien kautta.\nBadlands - cp, arena\nGranary - cp, arena\nNucleus - arena, koth\nOffblast - arena\nPipeline - plc\nSawmill - arena, ctf, koth\nViaduct - koth\nWell - cp, ctf, arena\nYukon - cp\nYhteisö (custom) -kartat\nSuosituimmat kartat tällä hetkellä (Game-Monitor)\nGaming.fi - Karttapaketit\nKenttien nimien alkutunnisteet ilmoittavat niiden pelimuodon. Useimmat tunnisteet ovat seuraavia:\narena - Pelimuoto erottuu muista siten, että kenttä on kutistettu pienempään alueeseen, respawn ei ole mahdollista, kentällä on yksi neutraali komentopiste ja tiimit ovat jaetaan randomilla. Erien alussa tiimit taistelevat normaalisti toisiaan vastaan, jonkin ajan kuluttua komentopiste aukeaa kentän keskelle. Pelin voittaa joko tappamalla kaikki viholliset tai valloittamalla komentopisteen.\ncp (control point) - Tehtävänä on vallata vihollisilta komentopisteet. Joissakin kentissä kummankin tiimin on vallattava niitä järjestyksessä ja voittamiseen vaaditaan kaikkien komentopisteiden valtaus. Joissakin taas jommankumman tiimin on hyökättävä ja toisen puolustettava ajan loppumiseen saakka.\nctf (capture the flag) - Tiimien tehtävinä on varastaa vihollisten salkku ja viedä se omaan tukikohtaan. Vastaavasti on myös puolustettava omaa salkkua.\ndm (deathmatch) - Tehtävänä ei ole mitään muuta erityistä kuin tappaa vihollisia. Ei virallisia kenttiä.\ndom (domination) - Canalzone-kartan käyttämä pelimuoto, missä on komentopisteitä ympäri kenttää. Mitä enemmän tiimillä on komentopisteitä hallussaan, sitä nopeammin prosentit lisääntyvät tiimille. Voittamiseen vaaditaan 100%. Ei virallisia kenttiä.\nduel - Vastaava kuin deathmatch (dm) mutta sopii erityisesti kaksintaisteluun. Ei virallisia kenttiä.\nes (escort) - Alkuperäinen, custom-kartoissa käytetty kärryjentyöntöpelimuoto, jonka syrjäytti virallinen Payload-pelimuoto. Ei virallisia kenttiä.\nkoth (king of the hill) - Pperustuu yhden pisteen valloittamiseen ja sen hallussa pitämiseen kolmen minuutin ajan voittaakseen. Pelin alussa piste on hetken lukittuna, mutta sitten avautuu molempien joukkueiden vallattavaksi. Kun toinen joukkue valtaa pisteen, toisella joukkueella on aikaa kolme minuuttia vallata piste itselleen, muuten toinen joukkue voittaa.\nmelee - Sama kuin deathmatch (dm) mutta kenttä sopii erityisesti lähitaisteluaseiden kanssa. Ei virallisia kenttiä.\npl (payload) - Sinisen tiimin täytyy viedä kärryt kentällä oleviin punaisen tiimin pisteisiin määräajan kuluessa. Punaisen tiimin täytyy estää kärryjen pääsyä eteenpäin. Kärryt liikkuvat eteenpäin sinisten pelaajien ollessa niiden lähettyvillä, mutta yhdenkin punaisen ollessa ne pysähtyvät. Kärryt valuvat taaksepäin, jos ne eivät olleet sinisen hallussa 30 sekuntiin.\nplr (payload rage) - Pelimuoto eroaa aiemmasta Payloadista siten, että jokaisella tiimillä on omat kärrynsä ja ne on tarkoitus hinata kohti vihollisten aluetta. Kärryt ovat tavallisesti yksisuuntaisia, mutta valuvat takaisin niiden pysähtyessä ylämäkeen.\nskill - Pelimuodossa on tarkoitus testata tai parantaa pelaajien taitoja. Ei virallisia kenttiä.\nsurf - Kentällä ei välttämättä ole tehtäviä, mutta tavoitteena on usein "surffata" ratoja pitkin. Se onnistuu pitämällä sivunäppäimiä (A/D) pohjassa. Ei virallisia kenttiä.\ntc (territorial control) - Sama kuin control point (cp) mutta tasoja pelataan kaksi komentopistettä kerrallaan. Hydron pelimuoto.\nSuosittu, alunperin TFC:stä tuttu salkunsieppauskenttä. Kummallakin tiimillä on suuri tukikohta, joiden välimatka toisistaan on lyhyt. Tukikohtiin pääsee joko tasaisen maan, parvekkeen tai veden kautta. Salkku on siepattava vihollisten kellarista ja vietävä omaan kellariin. Vastaavasti on myös puolustettava omaa salkkua vihollisten hyökkäyksiltä.\nBadlands on korkeussuuntaan painottuva kenttä. Etenemisessä kentän maasto vaihtelee epätasaisesti, joka monipuolistaa pelaamista.\nTämä Payload-kartta käyttää paljon avointa tilaa kummankin joukkueen välillä ja antaa erilaisempia vastuita hoitaa kärryt eteenpäin tai pitää ne poissa. Gold Rushin kolmen alueen jakamiseen nähden, Badwater käyttää vain yhtä aluetta neljällä välipisteillä.\nDustbowl on yksi suosituimmista kentistä, joka on jaettu kolmeen osaan. Kenttä on muodoltaan attack/defent ja jokaisella alueella on kaksi punaisten hallussa olevaa komento pistettä, joiden sinisten on vallattava.\nEgypt (Sean 'Heyo' Cutino) on Dustbowl-tyylinen yhteisökartta, visuaalisesti herättävä, täynnä suuria tiloja taisteluja varten. Rauniot tarjoavat myös sentryille riittävästi paikkoja, joihin Engineerit pääsevät rakentamaan.\nAlkuperäinen custom-kartta, jonka on rakentanut suomalainen Arttu "skdr" Mäki. Kartta on Badlands-tyylinen, joka on varustettu viidellä komentopisteellä. Viimeiseen tukikohtaan voi hyökätä myös ylätason kautta, jolloin se vaikeuttaa puolustusta, mutta myös puolustajat voivat käyttää yläkerrosta hyväkseen hyökätessään.\nGold Gush on ensimmäinen Payload-kenttä. Kentällä on jaettu kolmeen osaan, joten vaihtelua riittää eri paikoissa.\nGranary on tehdasrakennuksista koostuva kenttä, jonka keskellä on konttien ympäröimä aluksi neutraali komentopiste. Tämä alue aloittaa nopeasti tiimien väliset taistelut.\nGravel Pit on kolmella komentopisteellä varustettu attack/defent -kartta. Kahdet ensimmäiset komentopisteet ovat kentän molemmilla laidoilla rakennusten sisällä ja kolmas viimeinen sijaitsee korkean ladon ylätasolla.\nHoodoo (Youme) on ollut aiemmin ja hyvin tunnettu payload-yhteisökartta. Kartta on ulkonäöltään Dustbowl-tyylinen ja koostuu kolmesta eri alueesta.\nErien vaihtuessa Hydrolla avataan eri reittejä ja pelaaminen aloitetaan usein eri lähtöpaikasta riippuen alueesta, joten vaihtelua riittää. Jokaisella joukkueella on yksi komentopiste ja yksi tukikohta, joiden välille jää tunneleita, kanjoneita, putkia ja teitä.\nVoittoon vaaditaan kaikkien kuuden alueen hallinta. Tasoja pelataan kaksi komentopistettä kerrallaan.\nJunction (Sean 'Heyo' Cutino) on Gravel-Pit -tyylinen CP-kartta, joka on jyrkkä vastakohta Watchtowerille. Kartta on täynnä tiukkoja tiloja ja lyhyitä näkökenttiä, jotka luovat mahdollisuuksia dominoida väijytyksillä ja räjähdeaseistuksilla.\nUusi areenakartta, jonka ulkoasutyyli muistuttaa Half-Life 2: Episodi 2:sta tuttua White Forestia.\nNucleus:ssa erottuu jonkinlainen tuomiopäivävehje, jota koko ympyrän muotoinen kartta koskee.\nOffblast - arena, koth\nKenttä esittää salaista ohjussiiloa, joka on mukavasti korkean vuoren päällä. Tämän yhteisökartan on rakentanut Magnar "insta" Jenssen.\nKartta, joka edustaa uutta Payload Race -pelimuotoa. Kartassa on kolme aluetta, joista viimeisessä raiteet vievät kohti ylämäkeä.\nUusi, avoin aavikkomainen areenakartta, jonka ympärillä on paljon rakennuksia.\nSawmill sijoittuu myrskyisen vuoren sahalaitokseen, jonka komentopiste sijaitsee suurella rakennuksella kukkulan päällä keskellä karttaa. Kartta käyttää myös säätilaefektiä ensimmäistä kertaa TF:ssä.\nTämä Jamie "Fishbus" Mansonin rakentama kartta on ihanteellinen siitä, että se sopii suuriin pelipalvelimiin ja antaa tiimeille eri mahdollisuuksia suorittaa tehtäviään. Punaiset puolustavat tukikohdassaan olevaa rakettia, joka uhkaa käydä sinisten valtaamaksi. Sinisillä on mahdollisuus vallata kentällä olevia komentopisteitä helpottaakseen lopullisen päämäärän saavuttamista.\nKartassa on monta komentopistettä, joiden valtaaminen laajentaa enemmän koko kentän hyväksikäyttöä sinisiä varten. A:n valtaaminen avaa portit tukikohdalle (E) ja B:lle, B siirtää punaisen tiimin respawn-huoneen kauemmaksi ja avaa sinisille tien C:lle, C laskee sillat tukikohdalle (E) ja D tukkii punaisilta yhden nosto-oven raketin luokse. Siniset voittavat jos onnistuvat valtaamaan tukikohdan ennen ajan loppumista. Punaisten eduksi tukikohdan valtaaminen on hidasta ja hankalassa paikassa.\nSuosittu, entinen custom-mappi, jonka on rakentanut Bill Johnston. Kentän rakenne on yksinkertainen ja tukikohtiin pääsee myös ilmastointikanavia pitkin. Sota keskittyy eniten kentän keskelle, turbiinien ja konttien täyttämälle alueelle.\nEnsimmäinen TF-kartta, jossa käytetään lunta. Tämä lisää mukavan tunnelman, varsinkin nyt kun Heavylle on saatavilla karvahattu!\nWatchtower (Joshua 'JoshuaC' Shiflet) on areena-kartta, joka poikkeaa huomattavasti muista Valven areena-kartoista keskittyen pystysuoraan tilaan ja pitkiin, avoimiin näkökenttiin ja sopien paremmin sniputtajille. Valvonnan kannalta keskeinen rakennus on tärkeä päätös, josta tiimien täytyy kamppailla.\nWell on rautatieasemakenttä, jossa molempien joukkueiden tukikohdat sijaitsevat liikkuvien junien käyttämän rakennuksen kummallakin puolella. Kenttä on saanut myös viralliset CTF ja Arena -pelimuodot.\nViiden komentopisteen yhteisökartta, jonka ovat rakentaneet Patrick "MangyCarface" Mulholland ja Joachim "Acegikmo" Holmér.\n1.7 GHz -prosessori\nDirectX® 8 -tason näytönohjain\nSteam-ohjelmisto ja tili\nPentium 4 -tasoinen prosessori (3.0GHz, tai parempi)\nDirectX® 9 -tason näytönohjain\n1.1 Toimiiko peli koneellani?\nTekniset vaatimukset näet ylempänä. Pelistä ei ole demoa, mutta peli käyttää Half-Life 2:n Source-pelimoottoria joten voit arvioida pelin toimivuutta kokeilemalla HL2-demoa tai tarkistaa koneesi kokoonpanon riittävyys valittuun peliin System Requirements Lab -sivuilta. TF2 vaatii kuitenkin hieman tehokkaamman koneen kuin HL2 grafiikan ja pelaajamäärän vuoksi. Meillä on myös aihe sitä varten, jos olet harkitsemassa uutta konetta ja haluat muiden arvostelevan sitä.\n2. Mikä on Orange Box?\nThe Orange Box on Valven kehittämä pääasiassa Half-Life 2:n peleihin sijoittuva pelipaketti, joka sisältää viisi peliä mukaanlukien kaksi aiemmin julkaistua Half-Life 2-peliä. Orange Box sisältää seuraavat pelit:\nOrange Box julkaistiin lokakuussa 2007. Pelipaketin voi ostaa edullisesti joko Steam-palvelusta tai myymälöistä. Pelipaketti on saatavilla PC:n lisäksi Xbox 360:lle ja Playstation 3:lle.\n3. Voiko Team Fortress 2:n ostaa erikseen?\nPC:lle voi. Steamin kauppasivuilta voi ostaa se luottokortilla Steam-tililleen ja ladata peli koneelle. Peli on saatavilla erikseen myös Suomessa kauppojen hyllyiltä.\n4. Onko peli suomenkielinen?\nJos Steam-ohjelmisto on asetettu suomenkieliseksi, saadaan myös tietyt pelit (kuten Half-Life 2: Episode Two, Portal ja Team Fortress 2) tekstittymään suomeksi. Kielen voi vaihtaa Steam-ohjelmiston kieliasetuksista. Tämä koskee PC-versioita.\n5. Miten päivitän Team Fortress 2:n ja Steamin?\nSteam-ohjelmisto päivittää koneellasi kaikki sen tunnukseesi liitetyt pelit automaattisesti internetin välityksellä kun käynnistät ja kirjaudut Steamiin. Joskus ohjelmiston automaattinen päivitys voi tökkiä tiettyjen päivitysten ilmestyessä jolloin voidaan päivittää manuaalisesti. Se onnistuu kun valitsee ohjelmiston valikosta "Tiedosto" -> "Katso Steam-ohjelmiston päivitykset...".\n6. Minne modit asennetaan?\nUseimmat Source-modit asennetaan Steamin päähakemistoon: SteamApps\_SourceMods.\n7. Minne custom-kartat asennetaan?\nSteamin päähakemistoon BSP-tiedostomuodoissa: SteamApps\_steam-tunnuksesi\_team fortress 2\_tf\_maps. Kartoille saattaa kuulua myös jotain muita tiedostoja (kuten esittelyvideo tai mallit).\nCustom-karttoja voidaan ladata myös pelin kautta liittymällä sille serverille, missä pelataan kyseistä haluttua karttaa. Tällöin ei tarvitse huolehtia manuaalisesti asentamisesta kutakin karttaa kohden.\n8. Mitä pelimoottoria Team Fortress 2 käyttää?\nValven Source-moottoria, joka on parantunut Orange Boxin myötä.\n9. Miten saa screenshotteja?\nPainamalla F5 (vakio) jotka tallentuvat Steamin päähakemistoon: SteamApps\_steam-tunnuksesi\_team fortress 2\_tf\_screenshots. Kuvat voi avata vaikka ilmaisella Gimp-ohjelmalla ja muuttaa ne sopivampaan muotoon koska kuvat tallentuvat tga-muotoon.\nScreenshotteja on helppo tapa käsitellä myös TF2 Stats Parserilla.\n10. Omistan jo PC:llä HL2 ja/tai HL2: Episode One. Saanko mitään hyvityksiä tai etuja ostaessani Orange Boxin?\nKyllä saat. Jos omistat jommankumman tai molemmat mainitut pelit, saat jo omistamistasi peleistä Steam-lahjan. Se on pelilisenssi, jonka voi antaa kenen tahansa ystäväsi Steam-tilille. Tällöin hän voi pelata kyseistä peliä omalla tilillään mitä jo omistat.\n11. Miten voi ottaa käyttöön spray-logon?\nEnsiksi ladataan halutut spray-kuvat vaikka seuraavilta sivuilta:\nPura saamasi vmt ja vtf -tiedostot Steam-ohjelmiston päähakemistoon: SteamApps\_steam-tunnuksesi\_team fortress 2\_tf\_materials\_VGUI\_logos. Jos sinulla ei ole VGUI-kansiota ja sen sisään kuuluvaa logos-kansiota, tee ne.\nSen jälkeen avaa Team Fortress 2. Avaa valikosta Asetukset, Moninpeli ja ota sieltä käyttöön haluamasi spray-kuva. Sprayn voi liittää painamalla T.\n12.1 Team Fortress 2 kaatuu\nNäytönohjaimen ajurien päivittäminen\nSteamin käynnistäminen järjestelmänvalvojana\nSteamin päivittäminen manuaalisesti (ks. FAQ ohje #5)\nPalomuurin kytkeminen pelin ajaksi pois, tai sen salliminen kaikille Steam-ohjelmistoille ja hl2.exe -ohjelmille\n12.2 Peli vaihtelee työpöydälle ja takaisin\nSulje ensin kaikki ylimääräiset ohjelmat ja anna pelin käynnistyä rauhassa. Jos pelin käynnistyessä ilmenee näin, yritä korjata tilanne painamalla CTRL + ALT + DEL, valitse Tehtävienhallinnasta oikealla hiiren painikkeella TF2 ja "Vaihda" jolloin pelin pitäisi jäädä kunnolla päälle. Kokeile myös käynnistää peli uudestaan jos se jökkii.\n12.3 Peli valittaa puutteellisista tiedostoista\nKokeile Steamin kautta TF2 Properties -> Local files -> Verify integrity of game cache.\n12.4 En pääse pelaamaan koska "Steam-palvelimet ovat liian varattuja"\nPoista Steam-hakemistosta tiedosto ClientRegistry.blob. Ellei tehoa, poista Steam tiedostoineen (steamapps-kansion ja tämän sisällön voi säästää) ja asenna uudestaan.\n13. Miten voi ottaa käyttöön erilaisia skinejä?\nEnsiksi lataat haluamat skinisi vaikkapa FPS Bananasta. Skinit asennetaan Steam-ohjelmiston päähakemistoon: SteamApps\_steam-tunnuksesi\_team fortress 2\_tf ja usein sen kansion sisään puretaan materials-, models- ja sounds-kansiot sisältöineen. Lisätietoja asentamisesta voi olla lataamasi skinin ReadMe-tiedostossa.\nSkinit eivät toimi kaikissa servereissä, riippuen onko omien skinien käyttö sallittua kyseisellä serverillä. Vaikka näkisit itselläsi olevan skinin käytössä, eivät muut pelaajat välttämättä näe jos heillä ei ole asennettuna samoja skinejä.\n14. Konsoli- ja chat-komennot\nCommand Line -parametrejä löytyy täältä.\nJoitakin yleisiä komentoja yleisillä palvelimilla:\ntop - Näyttää palvelimen parhaimpien pelaajien tilastotiedot\nstatsme - Näyttää nykyiseltä palvelimelta kokonaisstatsisi\nsession - Näyttää nykyiseltä palvelimelta statsisi istunnon ajalta\nrtv - Palvelin vaihtaa karttaa näiden komentojen tullessa tarpeeksi\nnextmap - Näyttää kartan nimen, joka tulee nykyisen jälkeen\ntimeleft - Näyttää, kuinka paljon aikaa kuluu ennen kartan vaihtoa\nhelp - Näyttää komentoja\nstatus - Näyttää konsolillasi Steam-ID:si, joka on muotoa STEAM_0:0:XXXXXXX\nLisää konsolikomentoja löytyy täältä.\n15. Miten voin aloittaa suunnittelemaan omia karttoja?\nTarvitset Source SDK (Software Development Kit) -ohjelmiston, jonka voi ladata Steamin Työkalut-välilehden kautta.\nApua antavia linkkejä:\nValve Developer Community - TF2 Level Creation\n16.1 Miten avattavia varusteita saa?\nKaikki varusteet ovat saatavilla satunnaisesti pelin aikana ja myös Milestone-saavutuksien avulla. Hatut ilmaantuvat myös satunnaisesti, mutta paljon harvemmin. Katso lisätietoja osiosta Hahmoluokat.\n16.2 Mitä tarkoittavat varusteissa olevat levelit (tasot) ja miten niitä voi nostaa?\nNiillä ei ole mitään erityistä merkitystä aseiden vahvuuksiin eikä tasoja voi muuttaa. TF2:ssa vallitsee tasapaino aseiden välillä.\n17. Miten saan alkuvideot pois?\nAvaa Steamin kautta halutun pelin kohdalla Properties (ominaisuudet), Set launch options (käynnistysasetukset) ja kirjoita riviin komento -novid. Tämä komento toimii useimpien Source-pelien ja -modien kanssa.\n18.1 Demotiedostojen nauhoittaminen\nPelivalikon kautta salli asetuksissasi kehittäjäkonsolin\nAvaa kehittäjäkonsoli (usein §-näppäimellä)\nKirjoita: record tiedostonimi\nPelaamistasi nauhoitetaan kunnes poistut pelipalvelimelta. Jokaisessa demotiedostossa on eri kartta.\n18.2 Demotiedoston avaaminen\nHaluttu DEM-tiedosto siirretään Steam-ohjelmiston päähakemistoon: SteamApps\_steam-tunnuksesi\_team fortress 2\_tf\nKirjoita: playdemo tiedostonimi (ilman .DEM-tiedostotunnistetta)\nToistotyökalun saa näppäimillä Shift+F2.\nDemon muuttaminen videoksi\nsv_cheats 1 - Sallii komennot. Tehtävä ennen muiden komentojen kirjoittamista.\ncl_drawhud 0 - Piilottaa hudit\nhidepanel all - Piilottaa paneelit\nhost_framerate 30 - Nauhoittaessasi videota, fps tahdistuu tasan 30:een. Toisaalta ääni voi tahdistua videoon epätasaisesti, jolloin ääntä joutuu halutessa nauhoittaa erikseen.\nfirstperson - Ensimmäisen persoonan näkymä\nthirdperson - Kolmannen persoonan näkymä\n19. Mitä pistetaulussa olevat mitalit tarkoittavat numeroineen?\nKertovat nykyisen lukumäärän servulla dominoiduista pelaajista.\n20. Mitä crafting (rakentaminen) on ja miten se toimii?\nCrafting-osion avulla voit pyrkiä rakentamaan puuttuvia esineitä saamiesi ylimääräisten esineiden avulla - aseita, apuvälineitä tai jopa hattuja. Hatun craftaamiseen vaaditaan paljon esineitä.\nCrafting-osiossa esineitä sijoitetaan likoon kaavojen mukaisesti, jolloin ne sulatetaan yhteen. Sulatettu lopputulos riippuu siitä, mitä kaavaa on noudattanut. Oikealle ilmestyy automaattisesti V-merkki, jos sinulla on jo jonkin tunnetun kaavan mukaiset esineet. Tosin kannattaa säästää ainakin yksi kutakin erilaista esinettä, jotta niitä voi käyttää jatkossakin eikä tarvitse metsästää uudestaan.\nEllei esineet riitä, ei muuta kuin lisää keräilemään, niitä droppautuu automaattisesti pelaamisen aikana. Täältä löytyy paljon selkeitä kaavoja.\n21. Miten saan hatun?\nVaikka hattuja on paljon erilaisia, ne ovat TF2:n harvinaisimpia esineitä. Normaaleja hattuja saa kahdella tavalla - jos onni käy niin joko droppautumalla itsestään pelaamisen aikana, tai craftaamalla (katso ohje 20).


Hälisevä, jännittynyt joukko kokoontui aamutuimaan Pesäpuun piha-alueelle valmiina nousemaan kahteen linja-autoon , pitkään 71 paikkaiseen ja kahdeksan pyörätuolipaikkaiseen 24 tavallisen paikan sisältävään erikoisbussiin. Lähdön tunnelmaa nostattivat Tampereradion ja tv:n reportterit kameroineen.\nMatkan kohteena oli Ähtärin eläinpuisto, jonne LC Lempäälän organisoimana ja sponsoroimalle retkelle lähdössä oli Lempäälän vammaispalvelun asiakkaat saattajineen.\nSaattajina oli joukko Pesäpuun henkilökuntaa johtajansa Leila Haakanan johdolla. Kunnanjohtaja Heidi Rämö aamunraikkaalla olemuksellaan toi tervehdyksensä ja hyvän matkan toivotuksensa lähtijöille.\nMatkan sponsorin LC Lempäälän väki oli avustamassa kolmentoista hengen joukolla organisaattorien Ilkka Rautakorven ja Ilpo Laineenojan johdolla. Varsinaisia retkeläisiä oli matkassa 56 ja heidän ohjaajiaan 24 sekä mainiot kuljettajamme. Autoihin lastautuminen sujui erinomaisesti. Väki ja pyörätuolit olivat täsmällisesti paikoillaan ja karavaani starttasi tasan 8.00 kateellisten heilutellessa tervehdyksiään Pesäpuun pihassa.\nMatka kohti Ähtärin eläinpuistoa ja pandoja sujui mallikkaasti. Kahvi- ja WC-tauko Virroilla, kahvit oli katettu valmiiksi Kitusen Kievarin ystävällisen henkilökunnan toimesta ja he huomioivat erinomaisesti joukkomme monenlaiset asiakkaat. Autoissa oli jo jaettu helteisen kesäpäivän torjuntaan LC Lempäälän toimesta vesipullot sekä Kuokkalan Nesteen sponsoroimat putkihuivit koko satapäisen joukon tunnistamiseksi.\nMatka jatkui kohti eläinpuistoa. Ensin oli huolto- ja ruokailutauko hotelli Mesikämmenen ravintolassa. Ruokailu sujui jouheasti ohjaajien ja klubilaisten avustamana seisovasta pöydästä niin, että pääkohteeseen pandataloon päästiin hivenen edellä aikataulusta. Pandat olivat juuri niin sööttejä kuin olimme ajatelleet ja huolimatta helteisestä säästä bambuja mutustellen näyttäytyivät hellyttävinä innostuneelle retkikunnallemme. Helteessä useimmat jaksoivat pitkälle retkelle pyörätuoleineen. Ohjaajat lienevät olleet kovilla, mutta asiakkaiden innostus ja huudahdukset palkitsivat vaivan. Paluumatkan kommentit kertoivat oleellisen mielihyvän tunteesta. Muutama retkeläisen kommentti: Ne söpöt pandat, lumileopardi, kyyt ja karhut! Pandat oli hienointa, oli suloisia! Susien piehtarointi.! Pienet haisevat possut leikki kuralammikossa!\nParin tunnin vaelluksen jälkeen palattiin hotellille lähtökahville ja mansikkakakulle. Mutta olipa vielä yllätys matkaajille: Mikrofoni kädessään Nokian tangokuningas Tomi Markkola Lumi-tyttärensä kanssa odotteli retkeläisiä. Kahvin lomassa Tomi lauloi koko joukolle ja innokkaimmat riensivät tanssilattialle joraamaan. Voi sitä liikunnan riemua. Patikoinnin väsyttämät jalat vertyivät ja Tomin fanikortit olivat haluttuja muistoja.\nPaluumatka alkoi ja klubilaiset jakoivat paluumatkalle eväspussin nälän torjuntaan.\nOhessa muutaman retkeläisen arvioinnit reissusta: Tomi Markkolan esitys kruunasi reissun ja sai nimmarit kaupan päälle! Oli kiva tanssia! Ruoka oli hyvää ja maukasta, ansaitsee mainita! Ja matkaseurakin oli hyvää! Kahvi oli hienointa! Syöminen oli mukavaa! Huippu reissu, kaikki meni hienosti!\nLC Lempäälän väelle palaute kertoi sen, etteivät he turhaan ole talkoilleet Nurmen lavan kesäisinä perjantai-iltoina. Tanssivan, kuntoilevan väen lipputuotot on käytetty ja käytetään kotikuntalaistemme hyväksi muistan myös lionsjärjestön kansainväliset hankkeet.\nRaportin laati mukana ollut lion Hannu Turkkinen


Niksit - 45181 - Pirkka\nNiksit - 45181\nVanhoista sukkahousuista saa erittäin hyvän siivilän esim. mökillä vesipumpun imuletkun päähän. Ensin pujotetaan letkun päähän esim. mehutölkki tms. pullo, josta pohja leikattu pois. Sukkahousuista leikataan jalkaosat n. puolesta välistä. Jalkaosat pujotetaan tölkin päälle. Sitten vedetään vielä yläosa viimeiseksi ja "jalanpätkillä" saat vielä sidottua koko paketin. Sitten putken pää järveen. Puhdasta vettä koko kesän.


Suolahoito | Elämyslahjat.fi - yli 1000 lahjaideaa!\nLahjaan sisältyy 40 minuutin mittainen jakso suolahuoneessa, jonka katto, seinät ja lattia on päällystetty vuorisuolalla. Hoitovaikutuksen tehostamiseksi huoneeseen puhalletaan generaattorilla erittäin hienojakoisia, jopa 1-5 mikrometrin läpimittaisia, suolahiukkasia. Hengitettäessä nämä hienojakoiset suolahiukkaset kulkeutuvat hengitysteiden kaikkiin osiin ja aina keuhkorakkuloihin asti.\nSuolahoito soveltuu erityisesti hengitystieongelmista kärsiville henkilöille, jotka kaipaavat puhdistavaa ja hengitysteitä avaavaa elämystä.\nKäytössämme on suomalaisen yrityksen rakentama Polar –suolahuone. Polar- suolageneraattori on ensimmäinen CE -merkitty suolageneraattori maailmassa.\nKoroistentie 4, C-talo, Helsinki


Reflecting Black - For those\nReflecting Black | 09.12.2004 | Alternative Metal\n8.60 12705 kuuntelua\nMIKSERI MAINOS 101062 numeroon 173172 (1,90€)\nFantasy music 12.12.2006\nSoitannossa ja soundeissa ei sinänsä ole mitään valittamisen aihetta ja siksi harmittaakin että biisi oli valitettavan tasapaksu eikä tarjonnut mitään kylmiä väreitä aiheuttavaa kohtaa... Koko biisistä jäi jokseenkin löysä kuva kitarasooloa lukuun ottamatta koska tuplabasaria oli käytetty muualla todella säästeliäästi..\nEipä mulla vissiin muuta. Biisintekotaito kunniaan...\nHyvältä soundaa... Laulajalla sopivan rankka meininki... Hiukan liian teknistä meininkiä kitaroissa mun makuuni, mut perusmeiningit on kohdallaa. Rock on!\nJoo...tää oli soitannollisesti iha helvetin kova, kitarat soi hienosti ja rumpali kans tosi taitava. Skittasooloki tosi upee. Mut laulajast sit taas en digannu paljookaa...ei siin etteikö laulaja osais örist kunnol jne., mut en vaa lämmenny sen äänel...en tiedä sit. Muute tää biisi on kyl vitun kova.\nNotta olipa perkeleen vihaista ja menevää lätinää!! Korva tykkäs, edelleen samaa mieltä, hiton hyvää!\nRummut iskee kovaa, loistavaa hakkausta. Soolo oli sopiva, mutta helvetin yksipuolinen, ja kitaroista tulee edelleen vahvasti mieleen Emperor. Örinä on miehellä hallussa -hyvä biisi.\nLapis (Stonehenge) 27.04.2005\nTämäkin aikamoista räimettä. (mutta niinhän sen kuuluukin olla!) Taas rumpali tehnyt loistavan työn pönttöjensä kanssa. Vau... Ei tässä nyt oikein muuta voi tehdä kuin aukoa suutaan ja tuijottaa tyhjäilmeisesti näyttöä luurit päässä. Sen verran hienoa meininkiä. Kitarat jäävät harmillisen paljon taustalle, vähän pitempi soolo ei olisi ollut pahitteeksi. No jaa, kaikenkaikkiaan oikein toimivaa metallia.\nRok \_,,/. Hyvän kuuloista soitantaa. Soittimet kuulostavat olevan hyvässä balanssissa toisiinsa. Jatkakaa samaan tapaan.\nLaulussa on hyvä saundi..kuten yleensäkin koko biisissä. Rumpali saa jälleen kiitosta. Hyvä rokkaava meininki...helvetin hyvä toi ampumis kohta, tuo lisää fiilistä biisiin. Kitarasooloilut kuulosti hyvältä..hetken meinasi tuntua että menee jo liian pitkälle tiluttelut mutta sitten tuli biisin luonteeseen sopiva melodiapätkä ja soolo loppui tarpeeksi aikaisin. Harva biisi kuulostaa ekalla kuuntelukerralla näin toimivalta. Tätä joutuu kuuntelemaan vielä uudestaan ja kymppi siitä hyvästä.\nplaylist Mikseri PrätRäp kukkuu genret musat heavy and melodic metal Lizta x Heviä


Se on siinä! Tappara on tuplamestari - KalPa kaatui taistellen\n27.04.2017 klo 20:59\nTappara on voittanut Suomen mestaruuden kaatamalla KalPan finaalisarjassa voitoin 4-2.\nRatkaiseva neljäs voitto tuli Kuopiossa maalein 3-1. Mestaruus on Tapparalle toinen peräkkäinen.\nHuikean trillerin ratkaisi Juhani Jasun maali kolmannen erän puolivälissä. KalPan Matias Myttynen rikkoi häntä siniviivalla, mutta tuomarin käsi ei noussut. Jasu sai kiekon takaisin ja tuikkasi sen rystyltä KalPan maalin alanurkkaan.\nKuudes finaali oli parasta mahdollista mainosta SM-liigalle. Tappara tuli porteista kuin taisteluhärkä ja vei avauserän maalipaikat noin 6-1.\nVeli-Matti Savinaiselle avopaikka tuli pyytämättä ja yllätyksenä, kun KalPa-pakki Joonas Lyytinen heitti kiekon oman maalin editse suoraan lapaan. Savinainen ei kuitenkaan osannut tilaisuutta hyödyntää vaan ampui päin maalivahti Eero Kilpeläistä.\nParhaat tontit sai avauserän lopulla ja toisen alussa ykkösketjun toinen laituri Jere Karjalainen. Hänen ensimmäisen kutinsa Kilpeläinen torjui ja toinen paukkui päätyplekseihin. Heti erätauon jälkeen hän oli taas nokikkain Kilpeläisen kanssa mutta ei vieläkään onnistunut tätä ohittamaan.\nTilanne muuttui, kun asialla oli Blake Parlett. Puolustaja lähti yllättäen alivoimalla antamaan painetta omalla siniviivalla KalPa-pakki Joonas Lyytiselle, joka rähmäsikin korkean purkukiekon kädellään Parlettille. Kanadalainen teki pienen valerannarin, joka avasi Kilpeläisen länget, ja kiekko sieltä sisään: 1-0 Tapparalle.\nKalPa oli kuitenkin toisessa erässä selvästi ensimmäistä paremmin pelissä mukana, ja se kuittasi takaiskun nopeasti ja ansaitusti. Nuori Eetu Luostarinen pääsi ampumaan viiden sekunnin sisään kahdesti, ja jälkimmäinen veto lähti unelmana yläpesään. Tappara-vahti Dominik Hrachovina oli voimaton, ja numerot muuttuivat 1-1:een.\nPäätöserässä tuli kuitenkin Tapparan nelosketjun sentterin Jasun tähtihetki, eikä KalPan hirvittävä loppurynnistys enää voinut estää tamperelaisten kultajuhlia. Parlett sinetöi voiton illan toisella osumallaan, jonka hän teki tyhjiin KalPan hakiessa tasoitusta ilman maalivahtia. Oheinen video näyttää Tappara-fanien riemunpurkauksen osuman syntyessä ottelun viime sekunneilla.\nMestaruus on Tapparalle toinen peräkkäinen ja kaikkiaan 14:s.\nTappara juhlii jälleen Suomen mestaruutta. JESSE KARJAINEN / AOP\nMiksi tämä ei yllättänyt? Tapparan kultamaalimies tuli nelosketjusta\nSeuraa suoraa lähetystä Tapparan mestaruusjuhlista!\nKuvat ja video: Nyt uidaan suihkulähteessä! Valtavaa mestaruushuumaa Tampereen keskustassa\nLegendaarinen Tappara-luotsi Rauno Korpi hehkutti nuorten panosta\nSuuri johtaja ja työn sankari: Jukka Peltola on Iltalehden Kultaleijona - katso myös aiemmat voittajat\nNäkemiin ja hyvästi! Tapparan kulttipelaajan ura päättyi ikimuistoisella tavalla\nTapparan Leijonat & Lampaat - "Palasi kuntokuurin jälkeen SM-liigan huipulle"\nRauni, 55, pulahti Keskustorin suihkukaivoon: "Kaikki Tapparan puolesta, vaatteetkin"\nTapparan valmentajalta tiukat terveiset Kuopioon: "Anteeksi vaan Kilpeläinen, mutta meillä on parempi veskari"


Kim Wallin murhasta syytetty keksijä lähetti sellistään harvinaisen kirjeen – "Olen nähnyt osan hänen pimeydestään" - Ulkomaat - Uutiset - MTV.fi\nKim Wallin murhasta syytetty keksijä lähetti sellistään harvinaisen kirjeen – "Olen nähnyt osan hänen pimeydestään"\nUlkomaat Julkaistu 27.12.2017 15:27\nTraaginen sukellusvenematka tehtiin elokuussa. MTV Uutiset\nRuotsalaistoimittaja Kim Wallin murhasta syytetty Peter Madsen on lähettänyt kirjeen sellistään.\nKirjeen sai kirjailija Thomas Djursing. Djursing on yksi harvoista, joihin Madsen on ottanut yhteyttä vankila-aikanaan.\nDjursing sanoo Extra Bladetin haastattelussa, että pitkä käsinkirjoitettu kirje oli osoitettu elämäkerran kirjoittajalle. Kirjailija korostaakin, että hänen ja Madsenin suhde on puhtaasti ammatillinen. Djursing on kirjoittanut teoksen Raketti-Madsen.\nDjursingin mukaan Peter Madsen on syytön, kunnes toisin todistetaan. Kirjailija kuitenkin sanoo haastattelussa, että keksijästä on paljastunut uusia, pimeitä puolia.\nKirjailija kertoo tanskalaisen Extra Bladetin haastattelussa, että Madsen oli alkanut olla erittäin huolissaan taloudestaan ja stressasi asioista.\nKeksijä on kirjailijan mukaan kertonut kirjeessä avoimesti oloistaan vankilassa, mutta hän ei halua ajatuksiaan julkisuuteen. Madsen on eristyksissä omasta tahdostaan.\nKirjailija sanoo, että Madsen oli ennen traagista sukellusvenematkaa alkanut laihtua ja hermoilla. Elokuun tapahtumien jälkeen Djursing on omien sanojensa mukaan tiennyt, että Madsenissa on kirjoittamattomia, pimeitä sivuja.\n– Luulen, että olen nähnyt osan hänen pimeydestään, mutta en ole ymmärtänyt sen merkitystä, Djursing sanoo.\nPeter Madsen on myöntänyt, että Kim Wall kuoli sukellusveneessä, mutta on kiistänyt olleensa osallinen kuolemaan.\nEnsimmäisissä kertomuksissaan Madsen väitti jättäneensä ruotsalaistoimittajan maihin noin kello 22.30 Kööpenhaminassa. Tämän jälkeen hän kertoi lähteneensä ajelulle vielä itsekseen, kunnes "menetti" sukellusveneensä perjantaiaamuna teknisen ongelman takia.\nMadsen on myöhemmin muuttanut kertomustaan useaan kertaan.\nJuttua muokattu klo 16.17. Korjattu Thomas Djursingin nimen kirjoitusasu.\nTurkin Erdogan kieltäytyy yhteistyöstä Syyrian kanssa: "Al-Assad on terroristi" Navalny järjestää ensi kuussa mielenosoituksia Putinia vastaan – kannustaa ihmisiä boikotoimaan vaaleja


tiny little things: August 2009\nEilen illalla, marketin pihassa, joku dootti päätti kokeilla avaimensa terävyyttä autoomme.Terävä oli avain (tai mikä lie), maalia irtosi peltiin saakka ja ovessa on mukava jälki.\nKun ei tuo lappua tekosistaan jättänyt, jäin miettimään kukahan mahtoi tempun tehdä. Oliko teon tekijänä ne kaksi naista, jotka happamasti tupakka suussa meitä katsoivat kun parkkeerasin. Vai kenties yksi tai kaikki kaupan seinustalla notkuneista mopopojista. Vai joku ihan muu.\nSinällään tälläisiin vahingontekoihin on jo tottunut. Israelissa vastavanlaisilla tyypeillä oli tapana vetää viivat tiettyjen autojen kylkiin,mielellään molemmin puolin. Libanonissa taasen on tapana tehdä lommoja oikein urakalla naapurin autoon.\nYhteistä näille tapauksille on se, että kohde jää miettimään kysymystä miksi.\nTämä viikonloppu on ollut niitä, jolloin asiat etenevät juuri niinkuin niiden pitääkin. Rentoa menoa, lepoa ja monta tehtyä asiaa. Yksi lista lyhenee, toinen pitenee.\nTätä draivia ei parane päästää karkuun.\nRauhallinen aamu. Kiireetön kirjastoreissu. Lounas kaupungilla.\nKauppakassi pullollaan ( näytteeksi annettuja) tarroja, ilmapalloja, karkkia, koiranruokaa ja yhden cd-levynkin saimme. Ja voidenäytteen.\nSen päälle elokuva ja karkkipäivän herkut.\nNyt vielä sauna ja iltapala.\nEilen, pikkumiehen kanssa, ihan vain me kaksi, kaupungilla.\nKuolemattomia lauseita, jotka osuivat ja upposivat.\n" Ei, ei ole ollenkaan sinun tyylinen", hameesta, jota tutkiskelin.\n"Sulla on niin monta laukkua, ettet uutta tarvitse", laukusta, jota myös tutkittiin.\n"Mutta jos todella jotain haluat, etkä ilman voi olla, niin osta sitten", armeliaasti nähdessään äitinsä epäröivän.\nJa lopulta kotona.\n" Äiti, room service, mulla on jano."\nKesäloman alussa hankimme shaktimaton.\nEmmekä ole katuneet.\nMaton ahkerin käyttäjä on pikkumies,\njoka iltaisin rentoutuu paidatta tämän päällä.\nKymmenen täyttä minuuttia.\nSe on onnea.\nKatsoin tämän ja tämän.\nSamaan aikaan luin Helena Rannasta kertovaa kirjaa.\nKaikissa oli jotain samaa. Sitä sellaista ahdistusta, joka häilyy siellä jossain. Tunkeutuu pinnan alle, jota ei aina edes tunnnista. Joihinkin se vaikuttaa vahvemmin ja vie mennessään. Toiset selviävät paremmin. Helena Rannalla oli omat keinonsa sen torjumiseen. Mielestäni järkevät ja myöskin ainoat mahdolliset, jotta hän voi työtään tehdä. Toimenkuvani tuolla maailmalla ei ole yhtä merkittävä ammatillisesti ( kun sitä ammattia ei ole) kuin Rannan mutta huomaan omaavani aika samanlaisen ajattelun. Rationaalisuus on ainoa tehokas tapa toimia, sanoo Ranta. Siitää syystä tai sen ansiosta listoja tehdään täälläkin taas kiireellä mutta ajatuksella tulevaa vuotta varten.\nKirjan alla näkyvä vaatekappale on ehkä tämän kesän paras, järkevä (ja melkeinpä ainut) vaateostos. Sisko sanoi, et kai vain ole ostanut...onko tuo... Johon sanoin vain että joo, on se....huokaisten. Serkku sanoi, ihanaa,vihdoinkin väriä...Olin kenties näyttäytynyt liian mustissa koko kesän ajan. Väriä en elämääni kaivannutkaan ennenkuin tuon näin. Järkevää tai ei, on se vaan niin ihana.\nOlo on melkein kuin woodoo-nukella.\nRokotukset on nyt saatu yhtä lukuunottamatta.\nPneumokokki-rokoite on vielä haettava apteekista.\nKolerarokoite jätettiin nyt ottamatta, omasta aloitteesta.\nVoisiko sanoa, että taikauskoisesti ajattelen kun rokoitetta ei ole, ei mitään luonnomullistustakaan tule.\nVai menisikö se sittenkin toisin päin ?\nOnneksi tapasin eilen hänet.\nIlman häneltä saatuja maukkaita mustikoita, olo olisi enemmän kipeä.\nOlin tänä vuonna jo huokaista helpotuksesta, kun tavanomaista asuntokuumeilua ei tullutkaan, pikemminkin päinvastoin. No, en sitten huokaissutkaan. Viimeisten viikkojen ajan on mieli ollut myllerryksessä.\nOn mietitty olisiko, ehkä, kyllä, toimii, idea hyvä, kaikki seinät pois, reikä siihen,ei mitään järkeä sittenkään, reikä umpeen, liian kallis, liikaa remontteja tulossa.Huvi ja hyöty miinukselle. Ei siis meidän juttu. Ilman niitä lisäneliötä on siis elettävä. Mutta mikä parasta. Ei edes harmita.\nJa kun niistä mietinnöistä päästiin, sama rumba uudestaan. Makee, todellinen perhekoti, rauhallinen alue, tulee mieleen lähiö,osoite on kyllä just se mikä pitäisi ollakin tuolla alueella, remontteja tulossa siihenkin, kaatuisi sekin väliseinä, siihen voisi tehdä aukon, montaa kivaa juttua ja aika monta porrasta.\nTätä ei onneksi tarvitse päättää nyt. Seurataan kuumeen kehitystä.\nValkoisia ajatuksia on ollut ilmassa tämän kesän. Keveitä, puhtaita ja uusia. Hyviä ajatuksia.\nNiitä ajatuksia on punottu nyöriin ja vielä punotaan lisää.\nJotain uutta on tulossa, sen jo tuntee ja näkee.\nPikkumies oppi soutamaan, isosisko melomaan. Pikkuvene sahasi saaren ja mantereen väliä, ystäviä piti nähdä. Huippuhauskaa oli hyppiä laiturilta veteen pelastusliiveillä ja etenkin uimalelujen kanssa. Virvelöintiä yöaikaan. Mutakylpyjä, kirjan lukemista laiturilla.\nVeden äärellä on hyvä olla.\nSinne ne lapset taas lähtivät. Kavereille ja kavereiden kanssa kauppaan, jäätelöä ostamaan. Kyllä he osaavat, niin nuo sanoivat ja menivät.\nOsaavathan he,ihan varmasti. Moni samanikäinen on jo konkari. Mutta nuo pumpulissa pidetyt, tajuavatko kaikkia vaaratilanteita. Huomaavatko katsoa tietä ylittäessään liikkuvia autoja, kiertävätkö kaukaa puiston laitapuolen kulkijat, muistavatko vaihtorahat ja tulevat ehjinä takaisin kaiken tuon jälkeen.\nTämä napanuoran venyminen onkin rankempaa äidille kuin lapsille.Täytyy vain luottaa ja uskoa. Toivoa parasta. Olisiko tähän hommaan tarjolla turvaverkkoja ja henkisiä pelastusliivejä ? Ostaisin muutamat.\nTämän päivän diagnoosi on ollut lorvikatarri. Paljon tehtävää, vähän halua. Päivä on mennyt diagnoosia parannellessa, lähinnä suklaan voimin. Tosin teimme koko perheen voimin pyörälenkin ja ajoimme tziljoonaa ( pikkumiehen sanoin).\nEhkä tauti on voitettu huomiseen mennessä näillä dropeilla.\nEnsin lujaa, sitten hiljempaa kunnes illalla vain tihuutteli.\nAamulla oli vielä lämmintä, illalla jo viileää.\n(Kuvat kesän ensimmäisestä sateestamme heinäkuulta. Harvinaista herkkua nämä vesisateet, näitä ei ole juuri tuolla toisaalla näkynyt.)\nVeikeitä veikkosia ovat nämä sarubobot.\nOhje täältä .\nkesän hulluin lupaus\nToisinaan ei kannata sanoa ääneen ajatuksiaan. Ei sitten ollenkaan. Yksi asia kun voi johtaa toiseen. Parin toisiinsa liittyneen keskustelun tuloksena lupauduin kutomaan maton. Ihan oikean maton.Vanhoista lakanoista. Serkulle, joka varmasti muistaa.Lupautui myös lakanansa repimään..\nOnneksi tälle lupaukselle ei ole aikarajaa. Sitten joskus. Ja ne omat taidot? Jos sitä yläasteikäisenä kykeni kutomaan poppanarepun niin kyllähän sitä keski-ikäisenä yhden maton valmiiksi saa.


ETÄRYHMÄ: Kumppanit ja puolisot | Sukupuolen moninaisuuden osaamiskeskus\nETÄRYHMÄ: Kumppanit ja puolisot\nDate: 12.6.2021 16:45 – 19:00\nAvainsanat: etäryhmä, kumppani, puoliso, vertaisryhmä\nSukupuolen moninaisuuden osaamiskeskus järjestää Zoom-etäryhmän kumppaneille ja puolisoille\nlauantaina 12.06. klo 16:45-19:00\nHAKU ETÄRYHMÄÄN AUKEAA keskiviikkona 26.5. klo 10 ja PÄÄTTYY keskiviikkona 2.6. klo 10:00. Hae mukaan täyttämällä ryhmän hakulomake:\nMukaan mahtuu rajoitettu määrä osallistujia. Pyrimme ilmoittamaan valinnoista mahdollisimman pian (noin viikkoa ennen etäryhmää, mikäli mahdollista). Mikäli et mahdu hakemallesi tapaamiskerralle mukaan, pyrimme parhaamme mukaan siihen, että mahdut seuraavalla kerralla.\nSaat ohjeita, etäryhmän periaatteet ja linkin keskusteluryhmään sähköpostitse viimeistään edellisenä päivänä (mahdollisuuksien mukaan jo aiemmin).\nVoit osallistua etäryhmään videoyhteydellä tai pelkällä ääniyhteydellä. Teknisten pulmien sattuessa voit osallistua myös kirjoittamalla chat-ikkunaan.\nSuosittelemme, että käyt testaamassa linkkiä jo etukäteen, jotta pääsemme aloittamaan keskustelun sujuvasti ajallaan.\nRonja on paikalla 16:45 päästämässä Sinut sisään virtuaalisesta odotustilasta, jolloin tsekataan mikrofonin / kameran / chatin toimivuus ja ohjeistetaan ryhmän käytäntöjä.\nJos sinulla on pulmia etäryhmään liittyessäsi lauantaina, voit soittaa Kuuralle (050 303 1522)\nHUOM: Etäryhmän sujuvuuden ja turvallisuuden vuoksi emme valitettavasti voi ottaa ihmisiä mukaan enää ryhmätapaamisen alettua.\nKeskustelua ohjaavat Kuura ja Ronja.\nKumppaneiden ja puolisoiden etäryhmään ovat tervetulleita kaikki sukupuoleltaan moninaisen henkilön, kuten transihmisen, muunsukupuolisen, intersukupuolisen, transvestiitin tai sukupuoltaan pohtivan kanssa suhteessa olevat ja seurustelua harkitsevat sekä eronneet. Voit tulla ryhmään sellaisena kuin olet. Ryhmässä on turvallista jakaa niin iloja kuin surujakin. Käydyt keskustelut ovat luottamuksellisia. Ryhmän periaatteisiin kuuluvat luottamuksellisuus ja itsemäärittelyoikeus sekä omien ja toisten rajojen kunnioittaminen. Ryhmässä keskustellaan läsnäolijoille ajankohtaisista aiheista. Painopiste on kumppanin / puolison omissa ajatuksissa, tunteissa ja kokemuksissa.\nMikäli suhteesi on kriisissä, saatat hyötyä enemmän joko yksilö- tai paritapaamisista työntekijän kanssa tai toisesta puolisoille suunnatusta Puun takaa -ryhmästä, joka myös järjestetään etäryhmänä kysynnän mukaan keväällä, ohjaajana Maarit Huuska (seuraa tiedotusta palvelutiedotteissamme ). Ole yhteydessä palveluohjaajaan, niin mietimme yhdessä, mikä palvelu tukisi sinua parhaiten.\nKAIKKI kevään 2021 aikuisten ryhmät järjestetään etätapaamisina! Järjestämme lähitapaamisia heti kun se taas on mahdollista.\nHakulomakkeet kaikkiin lähi- ja etäryhmiin: SEURAA TIEDOTUSTA palvelutiedotteissamme\np. 050 303 1522 torstaisin klo 10-11


Ennakkoluulotonta yrittämistä. – Pirkan Blogit\nJulkaistu 1.2.2018 kirjoittanut Kalle Pohjola\n12 Replies to “Ennakkoluulotonta yrittämistä.”\nOttamatta kantaa tuohon kaasuun, niin kaikenlaisia palveluita löytyy konteista nykyään. Niissä on jopa katsastusasemia nostureineen, toimisto mukaanlukien. Ei tarvitse muuta, kuin liittymät ja tilavan pihan käyttöönsä.\nKyllähän tuon konttitekniikan kyllä ymmärrän mutta tuo, että kaasuakin voidaan tuommoiseen konttisäiliöön sijoittaa. Kaasuasemallahan paineet ovat siellä 200kg luokkaaja juuri siksi monet huhujen seurauksena vieroksuvat kaasuautoa. Auton komposiittisäiliöt ovat n 15kg luokkaa ja samat paineet; ei mikään ihmeellinen asia mutta kuitenkin tuommoinen konttiin sijoitettu jakeluasema vähän ihmetytti mutta minähän nyt en mikään tekniikan nero olekkaan.\nKäsittääkseni tuota kaasua kuljetetaan myös junissa, joten niitä paihetta kestäviä säiliöitä on liikenteessä.\nEn tosin tiedä, ovatko paineet niissä tuollaiset vai pumpataanko se korkea paine vasta kaasuasemalla autoon tankattaessa.\nSitähän minäkin olen pähkäillyt. Melkoinen painehan se on. Säiliöautoissa kyllä noita paineistettuja kaasusäiliöitä löytyy ja tietenkin junissa mutta harvemmin rata kulkee jakeluaseman kautta.\nUutisessa kyllä kerrottiin, että tuo kaasutäydennys tuodaan säiliöautolla.\nOnhan se siellä autossakin takapuolen alla korkea. Hyvin kajahtaa rengaskin, vaikka paine on paljon pienempi. Varmuuskerroin taitaa sitten olla atomivoimalan luokkaa.\nKaikki muuttuu, auton sähkölaitteissakin ihan toisenlaisia jännitteitä, kuin ennen.\nJuu, eipä enää kukaan taida valmista 6V järjestelmällä autoja. Kaiketi 12V ja 24V jännitteet yleisimmät.\nKaasuautoa itsekin haluaisin mutta olen vähän huolissani kaasutankkien kestävyydestä meidän maaseudun teillä joissa ei ole kestopäällystettä. Ne ovat hyvin lujia ja varmoja hyvillä teillä mutta huonoilla teillä voi käydä huonosti ja sen tulipallon näkee hyvän matkan päähän. TM varoitteli aiheesta jokunen aika sitten.\nJos kaasuauto on rakennettu tehtaalla kaasuautoksi; pelko on aivan turha mutta sitten kun näitä kaasuautokomponentteja saa vapaasti osataa mutta asennus vaatii ko luvat. Nyt vaan on niin, että näitä muutostöitä tehdään TI-periaatteella kun kukaan ei valvo muutostöitä. Siinä on se ongelma. Näistä asioista olen paljonkin keskustellut tuolla Hervannassa Terra Gasin asiantuntijan kanssa kun säiliöpuolen venttiili sanoutui irti. Saatiin kuntoon, ja siksi näitä keskusteluja käytiin.\nKaasuauton säiliön (tehdasvalmisteisen) räjähdysmahdollisuus on todella pieni. Paineistusjärjestelmä pienenkin vian ilmettyä lakkaa syöttämästä kaasua ja mahdollisesti vuotava kaasu ei autoon pääse. Koko pohjoismaissa ei ole esiintynyt yhtään tehdasvalmisteisen kaasuauton räjähdysmahdollisuutta.\nMinä kyllä luotan asiantuntijoihin ja itseäni viisaampiin.\nHuonoilla tieolosuhteilla ei voi olla mitään vaikutusta kaasuauton toimintaan. 15kg komposiittipullot muuten toimivat todella varmasti ja ne on tehtaalla jo asennettu ehdottoman turvallisesti.\nJoo siis ihan volkkarin tehdasasenteista olen harkinnut (Caddy) mutta minua ei valitettavasti ole onnistunut vakuuttamaan kukaan näiden turvallisuudesta huonoilla teillä. Eipä se paljoa auta että kaasun syöttö lakkaa jos säiliöön tulee reikä.\nMyyjät kyllä lupaavat kuun taivaalta mutta puolueettomat tahot varoittelevat.\nEiväthän ne kaasusäiliöt missään auton alla ole, sinne rakenteisiin ne on kiinnitetty. Jälkiasennetutkin kaasusäiliöt yleensä sijoitetaan sinne auton tavaratilaan, ei runkorakenteiden alle.\nKomposiittirekenteiseen säiliöön reiän saaminen vaatii jo melkoisia työkaluja.\nKaiken lisäksi normi autossa on vain yksi 15kg säiliö, kiinteästi rakenteisiin kiinnitettynä.\nMinäpä asun todella syrjäseudulla, sorateitäkin riittää, vaan tuommoinen ajatuskuvio ei ole koskaan edes mieleeni juolahtanut.\nOlen muuten kehitellyt omasta mielestäni hyvän työjärjestyksen tankkaukseen ihan siksi koska kaveri siellä asemalla, kun tappelin tuon liittimen kanssa, (ei mennyt paikalleen), kertoili saman viikon aikana kaksi tankkaajaa lähti letku kiinnitettynä menemään ja liitin vioittui. Nyt oli aivan uusi liitin ja sovitus jäykähkö.\nTankkauskorkki kun on kuskin puolella, ajan siten, että kiinnitän letkun, siirryn toiselle puolen, menen näyttölaitteelle, syötän korttini tunnusluvun ja odottelen koska tankki on täysi. 15kg tankkaus kestää n 2min 10sek, siis nopea. Sitten siirryn liittimelle (letku on edessäni), irrotan liittimen, kierrän korkin kiinni, autoon ja trippi nollille ja menoksi, ei voi lähteä letku kiinnitettynä.\nYlläolevasta linkistä aukeaa melko täydellinen selvitys biokaasusta liikennepolttoaineena, jakeluverkostosta, kaasuautoista jne.\nSamassa linkissä löytyy myöskin tuo konttijärjestelmän toimiminen.\nForssalaisyritys Biotec Envor on muuten kehitellyt jo vaihtokonttien järjestelmän. Siinä kuitenkin itse jakelulaitteisto on erillinen ja kontti pelkkä kaasuvarasto.\nEdellisen artikkelin kun luin, edelleenkin ihmettelen tuota jakeluasemien vähäisyyttä Turku – Tampere linjan pohjoispuolella.\nToisaalta, jos ei ole kaasuautoja, ei sitten kait jakeluasemiakaan.\nMeiltäkin pl Envor Biotec, Turun suuntaan lähin asema 90km, Hämeenlinna 45km, Tampere 100km, Helsinki 2-tietä 120km.\nEdellinen artikkeliEdellinen Nordean tunnuslukulaite\nSeuraava artikkeliSeuraava 1.2.1918 – 100 vuotta sitten


Trumpiin turhautuneet republikaanit kaavailevat puolueen perustamista\nReuters: Trumpiin turhautuneet republikaanit kaavailevat uuden ”yhtenäisyyspuolueen” perustamista\nMyös Trumpin itsensä kerrotaan puhuneen uuden puolueen perustamisesta.\nMuun muassa Donald Trumpin hyökkäykset demokratiaa kohtaan eivät ole miellyttäneet kaikkia republikaaneja. ZUMAWIRE/MVPHOTOS\ntorstai 11.2.2021 klo 12:56\nYli 120 Yhdysvaltojen republikaanipuolueen jäsentä kokoontui viime viikolla keskustelemaan uuden puolueen perustamisesta. Asiasta kertoo uutistoimisto Reuters.\nReutersin mukaan Zoom-kokoukseen osallistui muun muassa entisiä poliitikkoja, aiempien republikaanihallintojen virkamiehiä ja puolueen strategeja. Heitä yhdistävänä tekijänä on pettymys republikaanipuolueeseen, jonka osallistujat katsovat olevan liiaksi entisen presidentin, Donald Trumpin, linjoilla.\nUusi puolue olisi keskustaoikeistolainen ja noudattaisi ”periaatteellista konservatismia”. Pyrkimyksenä olisi myös korostaa USA:n perustuslakia ja oikeusvaltioperiaatetta, jotka kriitikot katsovat Trumpin hylänneen.\nPuolueen nimi voisi olla Integrity Party (”yhtenäisyyspuolue”) tai Center Right Party (”keskustaoikeistopuolue”), Reutersin lähteet kertovat.\nPuolue ei välttämättä asettaisi kaikkiin vaaleihin omia ehdokkaitaan, vaan voisi tukea myös linjaansa noudattavia republikaanisia, demokraattisia tai riippumattomia ehdokkaita. On myös mahdollista, että oman puolueen perustamisen sijaan ryhmä muodostaisi uuden ”siiven” republikaanipuolueen sisälle.\nRepublikaanipuolue ei suoraan kommentoi asiaa Reutersille. Valtaosa valtaapitävistä republikaaneista on asettunut ex-presidentti Trumpin taakse esimerkiksi käynnissä olevassa virkarikosoikeudenkäynnissä Trumpia vastaan. Eläkepresidentin tiedottaja kutsuu ideaa uudesta puolueesta hautoneita ”luusereiksi”.\nMyös Trump itse on mediatietojen mukaan harkinnut uuden puolueen perustamista. Huhut laantuivat kuitenkin hieman sen jälkeen, kun Trump tapasi toissa viikolla republikaanien edustajainhuoneen ryhmäjohtajan Kevin McCarthyn ja vakuutti tukevansa puoluetta ensi vuoden kongressivaalien lähestyessä.\nYhdysvalloissa on käytännössä voimassa kaksipuoluejärjestelmä, vaikka ”kolmansia puolueita” onkin olemassa kymmenittäin. Enemmistövaalitavan myötä liittovaltion tasolla päättäjiä on vain republikaaneilla ja demokraateilla.\nSäännöissä porsaanreikä: Trumpit saavat jäädä pysyvästi Mar-a-Lagoon\nOman asianajajan esiintyminen tuohdutti Trumpin – ”Vihaisuusasteikolla kahdeksan”\nJälleen yksi republikaani lisää lipesi rivistä: Trumpin virkasyyte on perustuslaillinen - ”Syyttäjällä paremmat argumentit”


Euroopan Komissio - Perusteet - Metsät\nMetsät suojaavat meitä ilmastonmuutokselta poistamalla ilmakehästä hiilidioksidia ja sitomalla sitä puihin, kasvillisuuteen ja maaperään.\nEU:n pinta-alasta yli 40 prosenttia (1,77 miljoonaa neliökilometriä) on metsää. Toisin kuin monissa muissa maailman osissa, EU:ssa metsäpeitteen osuus kasvaa – 0,4 prosenttia vuodessa. Metsät kattavat lähes 20 prosenttia Natura 2000 -verkostosta (yli 14 miljoonaa hehtaaria).\nEuroopan metsät kärsivät ilmastonmuutoksesta, joten niitä on hoidettava hyvin.\nUseimmat metsätaloutta koskevat lait ovat jäsenvaltiokohtaisia. EU on kuitenkin aktiivinen osapuoli metsiä koskevissa kansainvälisissä neuvotteluissa ympäri maailmaa.\nKoko maailmassa noin 60 miljoonaa ihmistä saa toimeentulonsa suoraan metsistä. Lisäksi 1,7 miljardia ihmistä on välillisesti riippuvaisia metsiin perustuvasta toiminnasta. Monet kaipaavat metsiä myös virkistyskäyttöön tai hakevat niistä taiteellista tai hengellistä inspiraatiota.\nKehitysmaiden metsäkato ja metsien tilan heikkeneminen aiheuttaa noin kuudenneksen koko maailman hiilidioksipäästöistä.\nEri puolilla maailmaa metsää tuhotaan vuosittain13 miljoonaa hehtaaria (Kreikan kokoinen alue) pääasiassa maatilojen, kaivosten ja uuden infrastruktuurin tieltä. Suurin osa hakkuista on laittomia ja uhmaa paikallisia lakeja.\nTämä vaikuttaa vakavasti paikallisen väestön elinympäristöön ja uhkaa arvokkaita lajeja. Lisäksi se pahentaa maailmanlaajuista ilmastonmuutosongelmaa, sillä metsien raivaaminen muihin käyttötarkoituksiin voi aiheuttaa huomattavia kasvihuonekaasupäästöjä polttamisen ja kasvillisuuden lahoamisen vuoksi. Tällöin metsistä tuleekin hiilidioksidin lähteitä.\nEU vaatii, että metsäkato puolitetaan maailmanlaajuisesti vuoteen 2020 mennessä ja pysäytetään kokonaan vuoteen 2030 mennessä. Se ehdottaa myös, että kansainvälisellä tasolla sovittaisiin tavoista palkita kehitysmaita, jotka toimivat metsäkadon pysäyttämiseksi.\nLisäksi EU tekee työtä monien puutavaraa vievien maiden kanssa metsähallinnon parantamiseksi ja sen varmistamiseksi, että kyseisistä maista tuotava puutavara on korjattu laillisesti. Maaliskuusta 2013 lähtien EU:ssa ei saa myydä laittomasti korjattua puuta.\nEU:n metsien suojelu\nMetsälakien valvonta ja hallinto\nMaaseudun kehittäminen ja metsät – maatalouden pääosasto


Banaanikakkua...mmmm | Voikukkapelto\nMietin tuossa makeanhimoissani (taas vaihteeksi), että mitäs sitä oikein leipoisi. Katseeni osui pöydällä lepuuttaviin mustuneisiin banaaneihin. Banaanikakkua tietty :) Tämä kuuluu niihin "retroleivonnaisiin", joita on tullut tehtyä viimeksi kakskyt vuotta sitten. Harmi sinänsä, sillä vaikkei kakku mikään kahvipöydän kaunistus olekaan, on se ihan SAIRAAN hyvää :) Suosittelen!\nMuokkasin netistä löytämistäni resepteistä oheisen.\n2 dl kermaa, kermaviiliä tai jugurttia\nSoseuta banaanit sauvasekottimella tai muussaa haarukalla. Sekoita kaikki aineet järjestyksessä keskenään isossa kulhossa. Kuivat aineet voi toki sekoittaa ensin keskenään ja lisätä muut, mutta toimii näinkin. Taikina jää aika löysäksi. Voitele ja korppujauhota vuoka, kaada taikina vuokaan ja paista 200 asteessa n. tunti. Anna kakun jäähtyä kunnolla ennen kumoamista.\nKakku on parhaimmillaan seuraavana päivänä… ja sitä seuraavana ja sitä seuraavana… siis jos sitä jää. Taikina on aika iso, joten käytä isoa kakkuvuokaa tai paria pienempää. Ettei käy niin kuin meikäläiselle, jolla osa taikinasta valuu paistaessa yli...\nMateriaalia seuraavaan kakkuun kypsymässä... ;)\nLähettänyt Voikukkapelto klo maaliskuuta 02, 2013\nAnu 2. maaliskuuta 2013 klo 18.08\nBanaanikakku on aivan ihanaa! Ylipäätään kaikki kakut, jotka jäävät vähän kosteiksi ovat kovasti mun mieleen. Tosin nyt herkkulakossa (pääsiäiseen asti) ei pidä haaveilla mistään leipomuksista...\nVoikukkapelto 4. maaliskuuta 2013 klo 14.15\nTsemppiä herkkulakkoon! Minulta se ei onnistuisi... ;)\nKirsikka 2. maaliskuuta 2013 klo 19.27\nViime viikolla minäkin tein banaanikakkua. Olen törmännyt siihen vasta nyt aikuisiällä ja pidän kovasti. Hauskaa on myös se, että ohjetta voi muunnella kivasti esim. kaakaojauholla tai Marianne Crushilla.\nVoikukkapelto 4. maaliskuuta 2013 klo 14.16\nMuunnokset kuulostavat hyviltä. Täytyypä pistää korvan taakse ;)\nPäivi Lemström 3. maaliskuuta 2013 klo 0.21\nOi oi ja nam nam, näyttää hyvältä... :-))\nVoikukkapelto 4. maaliskuuta 2013 klo 14.17\nJa maistuukin ;))\nLiisa 3. maaliskuuta 2013 klo 10.29\nJoskus -90luvulla minä tein tuota kakkua aika paljonkin. Pitäisköhän aloittaa perinne uudestaan, Hyvää se on, nam. Kiitos ohjeestasi.\nVoikukkapelto 4. maaliskuuta 2013 klo 14.19\nPerinteet kunniaan! 90-luvulla minäkin tuota viimeksi tein... Heh, kylläpäs aika rientääkin ;D\nLiisa 3. maaliskuuta 2013 klo 10.30\nmissähän lämpötilaas paistoit kaakun ?\nVoikukkapelto 4. maaliskuuta 2013 klo 14.20\nSorry kun tulee vastaus vähän myöhään. Toivottavasti ei mennyt kakku pilalle... ;) Eli 200 astetta (tai mielummin vähän alle)\nNiina 3. maaliskuuta 2013 klo 19.33\nMums mums..tää vaikuttaa ihan siltä mitä kannattaa tehdä nyt hikilenkin päälle!:)\nVoikukkapelto 4. maaliskuuta 2013 klo 14.21\nJoooooo! Käy ilman lenkkiäkin... =)\nLievestuore As. 3. maaliskuuta 2013 klo 19.43\nBanaanikakku oli myös mun tehtävälistalla tänään. Mutta jauhot loppuivat kun tein kaurarieskoja ja nyt täällä katson kateellisena sun kakkua :/\nVoikukkapelto 4. maaliskuuta 2013 klo 14.22\nNo höh - harmillista, kun joskus käy noin... Toivottavasti sait tilanteen korjattua :)\nDanne 5. maaliskuuta 2013 klo 19.30\nVinkkasin tästä ohjeesta ja kuulemma banaanikakku odottaa mua kun pääsen kotiin :)\nVoikukkapelto 5. maaliskuuta 2013 klo 21.31\nLoistava palvelu!!! =)


Muusikoiden.net - Keskustelu - Fender Bassman 50\nAihe: Fender Bassman 50\nMahtaiskohan jollain valmistajalla olla jonkunnäköinen rakennussarja otsikon vahvistimelle? Tai onko joku tehnyt tällästä.\nhttp://web.comhem.se/~u70623527/Fen … 050,%20black%20face%20and%20CBS.jpg\nTuon kuvan perusteella ei vaikuttais hirmuisen haastavalta vaffistin projektilta.\ntässä vielä kytkentäkaavio\nCeriatonella on ainakin http://www.ceriatone.com/productSubPages/AC5F6ABassman/AC5F6A.htm\nVersioon en ota kantaa.\nEnsin innostuin, että tuo valmiiksi koottu olis halpa, mutta kun siihen lisätään verot, tullit ja postituskulut niin sillä hinnalla ostaa melkein jo alkuperäisen ja käyttää huollossa.\nEhkä se on se varmin juttu kuitenkin itelle kun ei nyt niin innostunut ole ite tekemään. Eikä osaiskaan.\nKuitenkin, mahtaakohan nuo CeriaTonen laitteet ihan halvimmista mahdollisista komponenteista tehtyjä?\nMatsoni: Kuitenkin, mahtaakohan nuo CeriaTonen laitteet ihan halvimmista mahdollisista komponenteista tehtyjä?\nMuuntajista en tiedä, muuten näyttäis kyllä olevan ihan hyvälaatuisia osia.\nKuitenkin, jos halvalla haluaa päästä ja omalle työlle ei laske hintaa, kannattaa osat hankkia vähän sieltä sun täältä, saa ainakin laadukkaat osat. Mut vaatii pikkaisen enemmän perehtymistä, joka ei putkivahvistinta rakentaessa ole kuitenkaan pahasta.\nTurretboardit ja signaalitien konkat www.turretboards.com\nMuuntajat, putket ja muut osat uraltonelta tai vaikka tubeampdoctorilta.\nEsimerkiksi noin. Mutta vaihtoehtoja on suht rajattomasti. Ceriatonen layout auttaa aika paljon tuossa värkkäilyssä, tosin sekin kannattaa tarkistaa. Ja se sähköturvallisuus pitää ehdottomasti muistaa, noilla saa hengen pois jos ei tiedä mitä tekee.